stanford-oval/wikipedia huggingface dataset:
מרקו רויס

מרקו רויס (בגרמנית: Marco Reus; נולד ב-31 במאי 1989 בדורטמונד שבמערב גרמניה) הוא כדורגלן גרמני שמשחק בלוס אנג'לס גלאקסי בעמדות הקיצוני והקשר ההתקפי.
ב-2012 נבחר רויס ככדורגלן השנה בגרמניה כאשר שיחק בבורוסיה מנשנגלדבך, וזכה שוב בתואר זה בשנת 2019, הפעם במדי בורוסיה דורטמונד.
קריירת מועדונים

מרקו רויס החל את הקריירה שלו בשנת 1994 כאשר הצטרף לקבוצה המקומית בעיר הולדתו, פ.ט.ס.וו דורטמונד. לאחר שנתיים שם, הצטרף רויס למחלקת הנוער של בורוסיה דורטמונד. הוא שיחק בבורוסיה במשך 10 שנים, עד שהצטרף בשנת 2006 לקבוצת הנוער של רוט וייס אהלן. כבר בשנתו הראשונה במועדון, רויס שיחק במדי קבוצת המשנה של המועדון וכבש שני שערים בשני משחקיו הראשונים בה. שנה לאחר מכן הוא החל לשחק בקבוצה הבוגרת של המועדון, ועזר לו לעלות לבונדסליגה השנייה.
בעונת 2008/09 שיחק רויס 27 משחקים במדי הקבוצה הבוגרת וכבש 4 שערים, וב-25 במאי 2009 חתם רויס על חוזה לארבע שנים עם קבוצה הבונדסליגה בורוסיה מנשנגלדבך.
ב-28 באוגוסט 2009 כבש רויס את שער הבונדסליגה הראשון שלו נגד מיינץ 05.
רויס החל את עונת 2011/12 בצורה טובה, עם 7 שערים ב-12 משחקים, וסיים אותה בסך הכל עם 18 שערי ליגה. הוא הוביל את קבוצתו לעבר המקום הרביעי בליגה באותה העונה.
ב-4 בינואר 2012 רכשה בורוסיה דורטמונד את כרטיס השחקן של רויס ב-17.5 מיליון אירו, וכך הפך רויס להעברה השנייה היקרה ביותר בתולדות המועדון. רויס חתם על חוזה עד יולי 2017.
בסיום אותה עונה נבחר לשחקן השנה בגרמניה. בפברואר 2015 חתם על חוזה חדש בבורוסיה דורטמונד עד 2019.
במאי 2017 זכה רויס בגביע הגרמני עם דורטמונד, לאחר ניצחון 1–2 בגמר על איינטרכט פרנקפורט. רויס אמנם נפצע והוחלף במחצית משחק זה, אך זו הייתה זכייתו הראשונה בתואר גדול כלשהו בקריירה.
ב-26 בספטמבר 2018 מרקו רויס הגיע ל-100 שערים בליגה הגרמנית. לאחר שכבש צמד בניצחון קבוצתו 0–7 על נירנברג.
ב-30.6.2024 יהפוך רויס לשחקן חופשי לאחר הסכם עם בורוסיה דורטמונד, רויס יעזוב את המועדון לאחר 12 שנים.
ב-15 באוגוסט 2024 חתם רויס בלוס אנג'לס גלאקסי לשנתיים וחצי.
קריירה בינלאומית

רויס זומן לראשונה לנבחרת גרמניה עד גיל 21 באוגוסט 2009 למשחק ידידות נגד נבחרת טורקיה עד גיל 21. ב-6 במאי 2010 זומן לראשונה רויס למשחק ידידות נגד נבחרת מלטה שהתקיים ב-14 במאי 2010, אך ב-11 במאי הוא נופה מהסגל בעקבות פציעה ברגל שהתרחשה במהלך המשחק האחרון של העונה נגד באייר לברקוזן. ב-7 באוקטובר 2011 ערך רויס את הופעת הבכורה שלו נגד נבחרת טורקיה. ב-26 במאי 2012 כבש רויס את שער הבכורה שלו בנבחרת במשחק ידידות נגד שווייץ. ב-22 ביוני 2012 הבקיע את שערו הראשון במדי גרמניה בטורניר בינלאומי, כאשר הבקיע את שערה הרביעי של נבחרתו בניצחונה על נבחרת יוון ברבע גמר יורו 2012.
רויס זומן לסגל גרמניה למונדיאל 2014, אך ב-6 ביוני, פחות משבוע לפתיחת המונדיאל, נפצע בקרסול במהלך משחק הכנה נגד ארמניה ובעקבות כך לא שיחק במונדיאל, אותו סיימה נבחרתו כאלופת העולם.
רויס זומן לסגל גרמניה למונדיאל 2018. בתאריך 23 ביוני 2018 כבש את השער הראשון לטובת גרמניה, שהיה העשירי שלו במדי הנבחרת, ובישל את השני לטוני קרוס בניצחון 1–2 על נבחרת שוודיה בשלב הבתים. עם זאת, רויס וגרמניה הפסידו את המשחקים מול נבחרות מקסיקו ודרום קוריאה, והודחו כבר בתום שלב הבתים.
חיים אישיים

רויס מופיע על עטיפת המשחק FIFA 17 שיצא בספטמבר 2016.
ב-2015 החל בקשר זוגי עם הדוגמנית סקרלט גארטמן. במרץ 2019 נולדה בתם הראשונה.
תארים

הגביע הגרמני: 2016/17, 2020/21
הסופר קאפ הגרמני: 2013 ,2019
כדורגלן השנה בגרמניה: 2012, 2019
כדורגלן העונה בבונדסליגה: 2011/12, 2013/14, 2018/19
נבחרת העונה בבונדסליגה: 2011/12, 2012/13, 2013/14, 2014/15, 2015/16, 2018/19
פריצת העונה בבונדסליגה: 2011/12
נבחרת השנה של אופ"א: 2013
נבחרת העונה של ליגת האלופות: 2013/14
מלך הבישולים של הבונדסליגה: 2013/14 (13 בישולים)
שחקן העונה של בורוסיה דורטמונד: 2013/14
שער החודש בגרמניה: ינואר 2012, יוני 2012, ספטמבר 2012
שחקן החודש בבונדסליגה: ספטמבר 2018, נובמבר 2018, דצמבר 2018
שער החודש בבונדסליגה: מאי 2024
הערות שוליים

↑  רשמית: מרקו רויס ישאר בדורטמונד עד 2019, באתר ערוץ הספורט, 10 בפברואר 2015
↑  גרמניה: מרקו רויס מחוץ למונדיאל, באתר ynet, 7 ביוני 2014
| נבחרת גרמניה – יורו 2012 |
| --- | --- | --- |
|  1 נוייר •  2 גונדואן •  3 שמלצר •  4 הובדס •  5 הומלס •  6 ח'דירה •  7 שוויינשטייגר •  8 אוזיל •  9 שורלה •  10 פודולסקי •   11 קלוזה •  12 צילר • 13 מילר •  14 באדשטובר • 15 בנדר • 16 לאם • 17 מרטסאקר • 18 קרוס • 19 גצה • 20 בואטנג • 21 רויס • 22 ויזה • 23 גומז • מאמן: לב |  1 נוייר •  2 גונדואן •  3 שמלצר •  4 הובדס •  5 הומלס •  6 ח'דירה •  7 שוויינשטייגר •  8 אוזיל •  9 שורלה •  10 פודולסקי •   11 קלוזה •  12 צילר • 13 מילר •  14 באדשטובר • 15 בנדר • 16 לאם • 17 מרטסאקר • 18 קרוס • 19 גצה • 20 בואטנג • 21 רויס • 22 ויזה • 23 גומז • מאמן: לב | גרמניה |
| נבחרת גרמניה – מונדיאל 2018 |
| --- | --- | --- |
|  1 נוייר •  2 פלטנהארדט •  3 הקטור •  4 גינטר •  5 הומלס •  6 ח'דירה •  7 דראקסלר •  8 קרוס •  9 ורנר •  10 אוזיל •   11 רויס •  12 טראפ • 13 מילר •  14 גורצקה • 15 זולה • 16 רודיגר • 17 בואטנג • 18 קימיך • 19 רודי • 20 בראנדט • 21 גונדואן • 22 טר שטגן • 23 גומז • מאמן: לב |  1 נוייר •  2 פלטנהארדט •  3 הקטור •  4 גינטר •  5 הומלס •  6 ח'דירה •  7 דראקסלר •  8 קרוס •  9 ורנר •  10 אוזיל •   11 רויס •  12 טראפ • 13 מילר •  14 גורצקה • 15 זולה • 16 רודיגר • 17 בואטנג • 18 קימיך • 19 רודי • 20 בראנדט • 21 גונדואן • 22 טר שטגן • 23 גומז • מאמן: לב | גרמניה |
| --- | --- |
בקרת זהויות :  GND: 102524351X  VIAF: 260397149   WorldCat (עם VIAF): 260397149
מתתיהו החשמונאי (פסל)

| --- | --- |

 מידע כללי
 פַּסל:  בוריס שץ
 תאריך יצירה:  1894
 טכניקה וחומרים:  יציקת אבץ
 נתונים על היצירה
 מיקום:  הפסל אבד
"מתתיהו החשמונאי" הוא פסל מאת הפסל היהודי בוריס שץ.
תיאור הפסל

הפסל מציג את המנהיג הלאומי היהודי מתתיהו הכהן, כשהוא אוחז בחרב ודורך ברגלו על גופת חייל סלאוקי. אופן הצגה זה קשור אל תמה אידאולוגית של "ניצחון הטוב על הרע", כפי שהוא מתבטא למשל בעיצוב דמותו של פרסאוס בפיסול של המאה ה-15.

לדברי חוקר האמנות יגאל צלמונה דגם הקסדה שלראשו הכרות של החייל שבפסל הוא הדגם שהיה בשימוש חיילי המשמר הצרפתי בעת יצירתו. במהלך עבודת הפיסול התרחשה בצרפת פרשת דרייפוס, והשימוש בדגם הקסדה הצרפתית נעשה ככל הנראה כמחאה על הפרשה ועל האנטישמיות שהופגנה במהלכה בצרפת.
ההיסטוריה של הפסל

שץ יצר את הפסל בשנת 1894, בעת שהותו בפריז. בשנת 1905 תועד הפסל באוצר בית המלוכה הבולגרי אך מאז אבדו עקבותיו.
עותקי הפסל

באוסף מוזיאון תל אביב לאמנות מצויה גרסה של ראש הפסל בלבד, יצוק גבס צבוע, המתוארכת אף היא לשנת 1894. ייתכן כי שימשה מתווה הכנה לפסל.
גלריה

בוריס שץ יושב למרגלות פסלו מתתיהו החשמונאי
ראש מתתיהו החשמונאי, 1894
גבס צבוע
מוזיאון תל אביב לאמנות
"סמל בצלאל" (1915-1907) - ראש הפסל ודיוקן שץ על גלויה בעיצוב יעקב שטארק
נאצ'אנג

| --- | --- |

 מדינה:  וייטנאם וייטנאם
 מחוז:  קהאן הואה
 שטח:  251 קמ"ר
 אוכלוסייה:  ‏
  ‑ בעיר:  392,279 (2015)
 קואורדינטות:  12°14′42″N 109°11′30″E﻿ / ﻿12.245°N 109.19166666667°E﻿ / 12.245; 109.19166666667 
 אזור זמן:  UTC +7
 http://nhatrang.khanhhoa.gov.vn/
  מפת מיקום  מפה מפורטת   (למפת וייטנאם מוגדלת) האנוי הו צ'י מין סיטי הייפונג קאנטחו דה נאנג ביין הואה בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד נאצ'אנג(למפת וייטנאם רגילה) האנוי הו צ'י מין סיטי הייפונג קאנטחו דה נאנג ביין הואה בואון מה טואוט הואה טהאי נווין הרפובליקה העממית של סין לאוס תאילנד קמבודיה ים סין הדרומי  מפרץ טונקין  מפרץ תאילנד נאצ'אנג  he tabBackground:;tabBorder:#aaa;defaultTab:0;
 
נאצ'אנג (בוייטנאמית: Nha Trang) היא עיר במחוז קהאן הואה (אנ'), וייטנאם. באזור פועל נמל התעופה הבין-לאומית קהאן הואה (אנ').
גאוגרפיה

העיר ממוקמת כ-1,034 ק"מ מבירת וייטנאם, האנוי.
אקלים

על פי שיטת קפן, לנאצ'אנג יש אקלים סוואנה טרופי. מספטמבר עד לדצמבר, האזור גשום, ומינואר עד לאוגוסט, האזור לח. הלחות השנתית הממוצעת היא כ-79.5%. כמות הגשמים הממוצעת היא 1,280 מ"מ. הטמפרטורה הממוצעת היא כ-27 מעלות צלזיוס.
ערים תאומות

וייטנאם דה לאט, וייטנאם
מלזיה קוטה קינבאלו, מלזיה
הערות שוליים

↑  Nha Trang, Nha Trang (באנגלית)
↑  Coordinate Distance Calculator, boulter.com
↑  "Vietnam Building Code Natural Physical & Climatic Data for Construction" (PDF) (בוייטנאמית). Vietnam Institute for Building Science and Technology. אורכב מ-המקור (PDF) ב-22 ביולי 2018. נבדק ב-23 ביולי 2018. {{cite web}}:  (עזרה)
| --- | --- |
בקרת זהויות :  NLI: 987007566951005171  BNE: XX6078158  BnF: cb13746509j (data)  GND: 4669374-9  LCCN: n82150207  MusicBrainz: 55c13368-d91c-43b8-bbbd-5eea48cd9960  NARA: 10046321  SUDOC: 168535882  VIAF: 145444049   WorldCat (עם VIAF): 145444049 
ערך זה הוא קצרמרבנושא וייטנאם ובנושא יישובים באסיה. אתם מוזמנים לתרום לוויקיפדיה ו.
נבחרת נורווגיה בכדורגל חופים

הנבחרת הלאומית של נורווגיה בכדורגל חופים מייצגת את נורווגיה בתחרויות כדורגל חופים בינלאומיות ונמצאת בפיקוחה של התאחדות הכדורגל הנורווגית.
הסגל הנוכחי

סגל נכון לאליפות אירופה בכדורגל חופים 2018
מאמן: נורווגיה ג'ון אנדרה ג'קובסן
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | שמינית גמר | 4 | 1 | 0 | 0 | 3 | 11 | 17 | 6- | 3 |
| ספרד 2009 | שלב הבתים | 3 | 0 | 0 | 0 | 3 | 9 | 19 | 10- | 0 |
| איטליה 2011 | שלב הבתים | 3 | 0 | 0 | 0 | 3 | 8 | 14 | 6- | 0 |
| רוסיה 2013 | שלב הבתים | 3 | 0 | 0 | 0 | 3 | 7 | 23 | 16- | 0 |
| איטליה 2015 | שלב הבתים | 3 | 1 | 0 | 0 | 2 | 8 | 13 | 5- | 3 |
| איטליה 2017 | שלב הבתים | 3 | 0 | 0 | 0 | 3 | 6 | 11 | 5- | 0 |
| רוסיה 2019 | שלב הבתים | 3 | 0 | 0 | 0 | 3 | 4 | 19 | 15- | 0 |
| סך הכל | 7/7 | 22 | 2 | 0 | 0 | 20 | 53 | 116 | 63- | 6 |
הישגים

אליפות אירופה בכדורגל חופים
מקום שישי (1): 2003
גביע אירופה בכדורגל חופים
מקום רביעי (1): 2008
נחל מצרים

נַחַל מִצְרַיִם הוא נחל הנזכר רבות בתנ"ך לציון גבולה הדרום מערבי של ארץ כנען ושל נחלת שבט יהודה בפרט.
הזיהוי העיקרי העולה מדברי הראשונים לנחל זה הוא השלוחה המזרחית של דלתת הנילוס, שכיום כבר התייבשה, הנקראת "הזרוע הפלוסית של הנילוס, על שם העיר פלוסיום". עם זאת, בעקבות תרגום רס"ג רבים מזהים אותו עם ואדי אל עריש שבצפון מזרח חצי האי סיני, הנשפך לים בעיירה אל עריש, ממערב לרפיח. אפשרות נוספת שהעלה נדב נאמן היא שנחל מצרים הוא נחל הבשור החוצה את כנען מדרום-מערב ונשפך אל הים התיכון דרומית לעזה.
בכתובות סרגון השני (716 לפנה"ס) נמסר שבנחל מצרים יושמה מדיניות אשורית של הגליה דו-כיוונית מאזור מדי וההפך.
במקרא

תחילה נזכר הנחל בספר במדבר בתיאור גבולה הדרום מערבי של ארץ כנען המיועדת לעם ישראל: ”וְנָסַב הַגְּבוּל מֵעַצְמוֹן נַחְלָה מִצְרָיִם וְהָיוּ תוֹצְאֹתָיו הַיָּמָּה”.
בספר יהושע נזכר הנחל גם בתיאור גבולה הדרום מערבי של נחלת שבט יהודה: ”וְעָבַר עַצְמוֹנָה וְיָצָא נַחַל מִצְרַיִם והיה תֹצְאוֹת הַגְּבוּל יָמָּה”, וכן: ”אַשְׁדּוֹד בְּנוֹתֶיהָ וַחֲצֵרֶיהָ עַזָּה בְּנוֹתֶיהָ וַחֲצֵרֶיהָ עַד נַחַל מִצְרָיִם”.
בספר מלכים נזכר הנחל כקצה ממלכתו של שלמה המלך: ”וַיַּעַשׂ שְׁלֹמֹה בָעֵת הַהִיא אֶת הֶחָג וְכָל יִשְׂרָאֵל עִמּוֹ קָהָל גָּדוֹל מִלְּבוֹא חֲמָת עַד נַחַל מִצְרַיִם”, ולאחר מכן כתחום אליו הגיעו כיבושי ממלכת בבל באזור: ”כִּי לָקַח מֶלֶךְ בָּבֶל מִנַּחַל מִצְרַיִם עַד נְהַר פְּרָת”.
הנחל גם נזכר בנבואות ישעיהו על תקומת ישראל: ”וְהָיָה בַּיּוֹם הַהוּא יַחְבֹּט ה' מִשִּׁבֹּלֶת הַנָּהָר עַד נַחַל מִצְרָיִם”. כמו כן, נזכר הנחל, בצורה "נחלה", בנבואות יחזקאל על תקומת ישראל וגבולותיו: ”וּפְאַת נֶגֶב תֵּימָנָה מִתָּמָר עַד מֵי מְרִיבוֹת קָדֵשׁ נַחֲלָה אֶל הַיָּם הַגָּדוֹל”.
נחל מצרים נזכר גם במספר מקורות אשוריים כנחל באזור שבין פלשת ומצרים, בגרסה "מצר", ובהם במסע אסרחדון בשנת 671 לפני הספירה.
זיהויו של הנחל

מחלוקת גדולה התעוררה באשר לזיהויו של הנחל, האם הכוונה לשלוחה המזרחית של הנילוס או לוואדי אל עריש.
מהפסוקים בכמה מקומות במקרא עולה שהכוונה לזרוע המזרחית של הנילוס, היות שהפסוקים מתארים נחל זה כנחל איתן שהמצרים נעזרים בו להשקיית שדותיהם, תיאור שאפשרי אך ורק ביחס לנילוס, ולא לוואדי אל עריש שהוא נחל אכזב שפעיל רק לעיתים נדירות בשנה בזמני שיטפונות.
בזיהוי זה תומכים רוב הראשונים, המזהים את 'נחל מצרים' עם הזרוע המזרחית העתיקה של הנילוס (שכיום כבר התייבשה).
הזיהוי הנוסף מזהה את נחל מצרים עם ואדי אל עריש שבצפון מזרח סיני, שהוא אפיק הנחל הגדול והארוך ביותר בנגב ובסיני, וחוצץ בין אזורים חוליים ממערב לו לשטחים מעובדים למחצה ממזרח לו. סביב נקודת שפכו של ואדי אל עריש לים התיכון נמצאת העיר אל עריש. בתרגום השבעים לספר ישעיהו מובא שם הנחל בצורה "רינוקורורה" (אנ'), שמה הקדום של אלעריש. כך, מצוין גם השם "נחל מצרים" לצד רינוקורורה במפת מידבא, עם ההערה כי המדובר ב"גבול מצרים ופלשתינא". את נחל מצרים זיהו עם ואדי אל עריש גם רבנו סעדיה גאון ובעקבותיו רבי אשתורי הפרחי.
יש המציעים שישנו הבדל בין נחל מצרים לנהר מצרים. לפי זה, בעוד נחל מצרים הוא אכן ואדי אל-עריש, ”נְהַר מִצְרַיִם”, הנזכר כגבול הארץ המובטחת בברית בין הבתרים, אינו נחל מצרים הנזכר כגבול ארץ כנען, אלא אחד משפכי הנילוס הצפון מזרחיים המיועד לגבולות ההבטחה בלבד. בעוד לפי השיטות הראשונות זיהוי המופעים שבשני המקומות זהה, שיטה זו נוקטת ששינוי התיאור מנחל לנהר מצביע על כך שמדובר בשני מקומות שונים.
אפשרות נוספת שעלתה במחקר לזיהוי 'נחל מצרים' המקראי היא - נחל הבשור.
לקריאה נוספת

י' אליצור, מקום בפרשה - גאוגרפיה ומשמעות במקרא, הוצאת ידיעות אחרונות, 2014, עמ' 47, 86, 87, 110, 138.
אייל בן-אליהו, בין גבולות - תחומי ארץ-ישראל בתודעה היהודית בימי הבית השני ובתקופת המשנה והתלמוד, הוצאת יצחק בן-צבי, ירושלים תשע"ד, 35.
הערות שוליים

↑  .
↑  .
↑  ספר במדבר, פרק ל"ד, פסוק ה'.
↑  ספר יהושע, פרק ט"ו, פסוק ד'.
↑  ספר יהושע, פרק ט"ו, פסוק מ"ז.
↑  ספר מלכים א', פרק ח', פסוק ס"ה, וכן ספר דברי הימים ב', פרק ז', פסוק ח'.
↑  ספר מלכים ב', פרק כ"ד, פסוק ז'.
↑  ספר ישעיהו, פרק כ"ז, פסוק י"ב.
↑  ספר יחזקאל, פרק מ"ז, פסוק י"ט, וכן ספר יחזקאל, פרק מ"ח, פסוק כ"ח.
↑  נחל מצרים מכונה בכמה מקומות במקרא בשם 'שיחור' או 'שיחור מצרים' (למשל יהושע, י"ג, ג'; ודברי הימים א', י"ג, ה' [והשווה לדברי הימים ב', ז', ח']), ובדברי הנביאים (ישעיהו, כ"ג, ג'; ירמיהו, ב', י"ח) מתואר השיחור כנחל חשוב המוּשווה לנהר פרת, ואשר המצרים עשו בו שימוש תדיר לשתייה והשקיה.
↑  ליקוט של המחזיקים בעמדה זו ניתן למצוא אצל הרב אליעזר מלמד, פניני הלכה, הלכות העם והארץ, פרק ג הלכה יד.
↑  הרב אליעזר מלמד, פניני הלכה שם, מניח שכל המחלוקת היא רק בזיהוי נחל מצרים, ואילו נהר מצרים הוא הנילוס לכל הדעות.
↑  ספר בראשית, פרק ט"ו, פסוק י"ח.
↑  דן גזית, חבל הבשור, 113-131
| --- | --- |
בקרת זהויות :  NLI: 987007414864705171  VIAF: 6834156223629405400002   WorldCat (עם VIAF): 6834156223629405400002
מרקו רוג

מרקו רוג (בקרואטית: Marko Rog; נולד ב-19 ביולי 1995 בזאגרב שבקרואטיה) הוא כדורגלן קרואטי המשחק בעמדת הקשר בדינמו זאגרב, בהשאלה מקליארי, ובנבחרת קרואטיה.
קריירת מועדונים > ואראז'דין

רוג נולד בזאגרב שבקרואטיה. הוא גדל במחלקת הנוער של ואראז'דין המקומית. בעונת 2013/2014 החל לשחק בקבוצה הבוגרת של המועדון, ששיחקה בליגה הקרואטית השלישית. הוא ערך 30 הופעות ליגה במדי הקבוצה, וסיים כמלך השערים שלה, עם 17 שערים.
קריירת מועדונים > RNK ספליט

בקיץ 2014 חתם ב-RNK ספליט מליגת העל הקרואטית. ב-28 ביולי 2014 ערך רוג את הופעת הבכורה שלו במועדון, כששיחק 90 דקות בתיקו 1-1 נגד איסטרה 1961 במסגרת המחזור השני בליגה. ב-24 באוגוסט הבקיע את שער הבכורה שלו במועדון, שער בדקה ה-68 בניצחון 0–2 על סלאבן בלופו במסגרת המחזור השישי בליגה. עד סוף העונה ערך 30 הופעות ליגה, בהן הבקיע שבעה שערים. הוא אף הגיע עם קבוצתו לגמר הגביע הקרואטי, בו הפסידה לדינמו זאגרב.
קריירת מועדונים > דינמו זאגרב

ביולי 2015 חתם בדינמו זאגרב מליגת העל הקרואטית. ב-12 ביולי 2015 ערך את הופעת הבכורה שלו במועדון, כשנכנס כמחליף בדקה ה-62 בתיקו 1-1 נגד היידוק ספליט במסגרת המחזור הראשון בליגה. ב-16 בספטמבר ערך את הופעת הבכורה שלו בליגת האלופות, כשנכנס כמחליף בדקה ה-82 בניצחון 1–2 על ארסנל במסגרת המחזור הראשון בשלב הבתים לעונת 2015/2016. הוא שיחק בכל ששת משחקי שלב הבתים, אותו לא צלחה דינמו זאגרב וסיימה במקום האחרון בבית שכלל את באיירן מינכן, את ארסנל ואת אולימפיאקוס. ב-29 בנובמבר הבקיע את שעריו הראשונים במועדון, צמד שערים בניצחון 1–3 על לוקומוטיבה זאגרב במסגרת המחזור ה-18 בליגה. ב-10 במאי הבקיע את שער הניצחון 1–2 על סלאבן בלופו במסגרת גמר הגביע הקרואטי. הוא ערך 34 הופעות ליגה בעונת 2015/2016, בה זכתה דינמו זאגרב באליפות קרואטיה, והבקיע שלושה שערים.
בתחילת עונת 2016/2017 הוא הספיק לערוך שש הופעות ליגה ולהבקיע צמד בניצחון 0–4 על היידוק ספליט במסגרת המחזור השני בליגה, וכן לעזור לקבוצתו להעפיל לשלב הבתים של ליגת האלופות לעונת 2016/2017.
קריירת מועדונים > נאפולי, סביליה וקליארי

ב-29 באוגוסט 2016 חתם בנאפולי מהסרייה א' על חוזה לחמש שנים. ב-2 בדצמבר ערך את הופעתו הבכורה בקבוצה בניצחון 0–3 על אינטר מילאנו. ב-27 באוגוסט 2017 הבקיע את שערו הראשון בקבוצה בניצחון 1–3 על אטלנטה.
ב-29 בינואר 2019 הושאל לסביליה עד לסוף העונה.
ב-17 ביולי 2019 הושאל לקליארי. בפתיחת עונת 2020/2021 הוא חתם בקבוצה על חוזה קבוע.
קריירה בינלאומית

ב-12 בנובמבר 2014 ערך רוג את הופעת הבכורה שלו בנבחרת קרואטיה, כשנכנס כמחליף בדקה ה-84 בהפסד 1–2 לנבחרת ארגנטינה במשחק ידידות. הוא נכלל בסגל נבחרת קרואטיה לטורניר יורו 2016. ב-21 ביוני 2016 ערך את הופעתו היחידה בטורניר, כששיחק 82 דקות והוחלף על ידי מתאו קובאצ'יץ' בניצחון 1–2 על נבחרת ספרד במסגרת שלב הבתים.
תארים

אליפות קרואטיה (1): 2015/2016
הגביע הקרואטי (1): 2015/2016
הערות שוליים

↑  "UFFICIALE: Cagliari, ecco Marko Rog in prestito con obbligo di riscatto" (באיטלקית). נבדק ב-24 ביולי 2019. {{cite web}}:  (עזרה)
| נבחרת קרואטיה – יורו 2016 |
| --- | --- | --- |
|  1 ורגיץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 ידבאיי •  7 רקיטיץ' •  8 קובאצ'יץ' •  9 קראמריץ' •  10 מודריץ' •   11 סרנה •  12 קאליניץ' • 13 שילדנפלד •  14 ברוזוביץ' • 15 צ'וריץ' • 16 קאליניץ' • 17 מנדז'וקיץ' • 18 רוג • 19 באדל • 20 פיאצה • 21 וידה • 22 צ'ופ • 23 סובשיץ' • מאמן: צ'אצ'יץ' |  1 ורגיץ' •  2 ורסאלקו •  3 סטריניץ' •  4 פרישיץ' •  5 צ'ורלוקה •  6 ידבאיי •  7 רקיטיץ' •  8 קובאצ'יץ' •  9 קראמריץ' •  10 מודריץ' •   11 סרנה •  12 קאליניץ' • 13 שילדנפלד •  14 ברוזוביץ' • 15 צ'וריץ' • 16 קאליניץ' • 17 מנדז'וקיץ' • 18 רוג • 19 באדל • 20 פיאצה • 21 וידה • 22 צ'ופ • 23 סובשיץ' • מאמן: צ'אצ'יץ' | קרואטיה |
משפט ליוביל (אלגברה דיפרנציאלית)

משפט ליוביל הוא משפט באלגברה דיפרנציאלית, הקובע תנאי הכרחי ומספיק לקיומה של פונקציה קדומה אלמנטרית לפונקציה נתונה. את המשפט הוכיח ז'וזף ליוביל ב-1835.
מהמשפט עולות דוגמאות מפורסמות לאינטגרלים לא מסוימים שאינם פונקציות אלמנטריות, כגון פונקציית השגיאה  \int e^{-x^{2}}\ dx, האינטגרל הלוגריתמי ההפוך  \ \int {\frac {1}{\ln x}}\ dx (המוכר ממשפט המספרים הראשוניים) ו- \ \int {\frac {\sin x}{x}}\ dx.
רקע

פונקציה אלמנטרית היא פונקציה המתקבלת ממספר סופי של פעולות פשוטות על פונקציות בסיסיות. פורמלית, ניתן לבנות את הפונקציות האלמנטריות באופן אלגברי כמתואר להלן.
יהי  F שדה עם פעולת גזירה  a\mapsto a'. השדה  F יחד עם הפעולה  a' נקרא שדה דיפרנציאלי. אוסף האיברים  F_{C}=\{a\in F:a'=0\} הוא תת-שדה של  F הקרוי שדה הקבועים של  F.
אקספוננט של איבר  a\in F הוא איבר המסומן  e^{a} שמקיים:  (e^{a})'=a'e^{a} (זהו אנלוג אלגברי של פונקציית האקספוננט). באופן דומה, לוגריתם של איבר  a\in F הוא איבר המסומן  \log a שמקיים:  (\log a)'=a'/a (זהו אנלוג אלגברי של הלוגריתם הטבעי).
הרחבת שדות דיפרנציאלית זהה להרחבת שדות רגילה בכפוף לתנאי שהנגזרות מזדהות על השדה הקטן. הרחבה דיפרנציאלית  K/F נקראת הרחבה אלמנטרית של  F אם קיימת שרשרת סופית של הרחבות  F=K_{0}\subset K_{1}\subset K_{2}\subset \ldots \subset K_{n}=K כך שלכל  0\leq i<n מתקיימת אחת מהאפשרויות הבאות:
K_{i+1}=K_{i}(a) כאשר a אלגברי מעל  K_{i}.
K_{i+1}=K_{i}(e^{a}) כאשר  a\in K_{i}.
K_{i+1}=K_{i}(\log a) כאשר  a\in K_{i}.
המשפט

יהי  a\in F ותהי  K/F הרחבה אלמנטרית כך ש- F_{C}=K_{C}, וכן קיים  b\in K המקיים  b'=a. אזי קיימים קבועים  c_{1},\ldots ,c_{n}\in F_{C} ואיברים  u_{1},\ldots ,u_{n},v\in F כך שמתקיים:
במילים אחרות, לכל איבר בשדה דיפרנציאלי עם קדומה אלמנטרית יש קדומה בשדה, עד כדי סכום של מספר סופי של לוגריתמים.
משפט לסקר-נתר

.
משפט לסקר-נתר או משפט הפירוק הפרימרי הוא משפט בתורת החוגים, המספק, עבור כל אידיאל של חוג קומוטטיבי נתרי, פירוק בתור חיתוך של מספר סופי של אידיאלים פרימריים. הפירוק שבו מספר האידיאלים מינימלי הוא יחיד מבחינת הרדיקלים של האידיאלים הפרימריים המשתתפים בו.
את המשפט הוכיח עמנואל לסקר עבור חוגי פולינומים בכמה משתנים מעל שדה, ואמי נתר הכלילה אותו לכל חוג נתרי.
ניסוח המשפט

יהי  A חוג נתרי וקומוטטיבי. כל אידיאל  I של  A הוא חיתוך  I=Q_{1}\cap Q_{2}\cap ...\cap Q_{n}, עבור אידיאלים פרימריים  Q_{1},Q_{2},...Q_{n}. בנוסף לזה, בכל הדרכים להציג את  I כחיתוך כזה עם  n מינימלי, מתקבלים אותם רדיקלים  {\sqrt {Q_{1}}},{\sqrt {Q_{2}}},...,{\sqrt {Q_{n}}} (עד כדי סדר).
הוכחת הקיום

למה ראשונה: בחוג נתרי כל אידיאל הוא חיתוך של מספר סופי של אידיאלים אי פריקים (אידיאל אי-פריק הוא אידיאל שלא ניתן להציג כחיתוך של שני אידיאלים אחרים).
למה שנייה: בחוג קומוטטיבי נתרי  A, כל אידיאל אי פריק  Q הוא פרימרי.
משתי הלמות מתקבל פירוק סופי של כל אידיאל לאידיאלים פרימריים.
נאפולי באסקט

| --- | --- |

 מידע כללי
 תאריך ייסוד:  2016 
 מדינה:  איטליה 
 אולם ביתי:  פאלאברבוטו (5,500 מושבים)
 ליגה:  ליגת העל האיטלקית בכדורסל 
 מאמן:  קרואטיה איגור מיליצ'יץ'
 napolibasket.it
 
נאפולי באסקט (באיטלקית: Napoli Basket) היא קבוצת כדורסל איטלקית מהעיר נאפולי המשחק בליגת העל האיטלקית בכדורסל. המועדון החליף את ס.ס. נאפולי שפורקה ב-2009.
היסטוריה

באוגוסט 2016, לאחר קריסתה הכלכלית ופירוקה של ס.ס נאפולי, הקים צ'ירו רוגיירו קבוצה חדשה בשם "Cuore Napoli Basket". הקבוצה החלה את דרכה בסרייה ב', הליגה האיטלקית השלישית. באותה עונה הצליחה נאפולי לעלות לסרייה א'2 לאחר שסיימה ראשונה בבית ג' של העונה הסדירה וניצחה את ברגמו בגמר הפלייאוף. באותה עונה זכתה נאפולי גם בגביע ה-LNP הראשון שלה.
בתום עונת 2017/18 ירדה הקבוצה בחזרה לסרייה ב' לאחר שהפסידה בפלייאאוט לרוזטו שארקס. בתום העונה עברה ההנהלה ליזמים הנפוליטניים פדריקו גרסי ופרנצ'סקו טבאסי והמועדון שינה את שמו לנאפולי באסקט. ב-2018/19 סיימה נאפולי את העונה הסדירה במקום ה-6 בבית ד', אך הפסידה בחצי הגמר לפלקנסטרו פלסטרינה.
ביוני 2019 הודיע המועדון כי רכש את הזכויות של לניאנו באסקט נייטס והשיג את הזכות להשתתף בעונת 2019/20 בסרייה א'2. נאפולי סיימה את העונה הסדירה במקום ה-8 ועלתה לשלב השני, אך זה לא שוחק בעקבות מגפת הקורונה באיטליה. בעונת 2020/21 זכתה הקבוצה בגביע ה-LNP השני שלה, כשניצחה בגמר את אודינה 80–69. ב-27 ביוני 2021, בעקבות הניצחון בגמר הפלייאוף מול אודינה, עלתה נאפולי לסרייה א'.
בעונתה הראשונה בליגה, תחת המאמן מאוריציו בוסקאליה, סיימה הקבוצה במקום ה-14 ולא העפילה לפלייאוף, וגם בעונה הבאה הכזיבה וסיימה במקום ה-12. בעונת 2023/24 זכתה נאפולי לראשונה בתולדותיה בגביע האיטלקי בכדורסל לאחר ניצחונות על ברשה, פלקנסטרו רג'אנה ואולימפיה מילאנו.
תארים והישגים

זכייה (1): 2024
שחקנים בולטים

ארצות הברית ג'ייסון ריץ'
ארצות הברית ג'רמי פארגו
ארצות הברית ג'אקורי ויליאמס
ליטא ארטוראס גודאיטיס
פולין מייקל סוקולובסקי
קנדה טיילר אניס
הערות שוליים

↑  פרופיל, באתר LNP (באיטלקית)
↑  Cuore Napoli Basket, patron Ciro Ruggiero lascia la compagine napoletana, לה רמפה, ‏18 באוגוסט 2018 (באיטלקית)
↑  Napoli Basket, vinta la Coppa Italia di Serie A2, אינפורמרה, ‏6 באפריל 2021 (באיטלקית)
↑  Estasi Napoli: torna in Serie A dopo 13 anni!, לה גזטה דלו ספורט (באיטלקית)
נזלי טולגה

| --- | --- |
אין תמונה חופשית
 לידה:  8 בנובמבר 1979 (בת 44) אנקרה, טורקיה 
 מדינה:  ממלכת ארצות השפלה ממלכת ארצות השפלה
 השכלה:  אוניברסיטת מרמרה 
 תקופת הפעילות:  31 באוגוסט 1998 – 14 ביוני 2013 (14 שנים) 
 מעסיק:  ערוץ די, Show TV, NOW, 360 
 
נזלי טולגה (טורקית: Nazlı Tolga; נולדה ב-8 בנובמבר 1979) היא עיתונאית ומנחת טלוויזיה טורקית-הולנדית. טולגה הייתה מגישת התוכנית המובילה לעניינים מקומיים וחוץ, FOX Ana Haber ו-Nazlı Tolga ile Haber Masası.
ביוגרפיה

נזלי טולגה נולד באנקרה, טורקיה. היא נולדה למשפחה מוסלמית-טורקית מסמסון ומלטיה באנקרה. היא שולטת בטורקית, הולנדית, פורטוגזית ברזילאית ואנגלית. לאחר שסיימה את לימודיה בבית הספר היסודי והתיכון באמריקן קולג' באיסטנבול, היא למדה באוניברסיטת מרמרה, הפקולטה לתקשורת - המוסד המוביל לחינוך ולימודי תקשורת בטורקיה. היא למדה במחלקה לעיתונאות. טולגה התחילה את קריירת העיתונאות שלה ב-Kanal D Haber ב-1998. היא עבדה ב-Show TV, Skyturk ופוקס. היא נישאה לאיש העסקים ההולנדי לורנס ברנינקמאייר בקתדרלת רוח הקודש באיסטנבול בספטמבר 2013. היא גרה בברזיל, לונדון ושנגחאי. היא קתולית מאז 2013. בשנים האחרונות הפכה טולגה לאם לשתי בנות.
תוכניות טלוויזיה

Kanal D Gece Haberleri ( Kanal D, 1998–2002)
Nazlı Tolga ile Haber Masası (Skyturk, 2004 - ספטמבר 2007)
Show Haber (2002–2003)
FOX ON Ana Haber (2008–2010)
Nazlı Tolga ile Fox Ana Haber (3 בספטמבר 2007 - 14 ביוני 2013)